Vedlegg 3:

**FORSLAG TIL ÅRSMØTET I GIMLE IF 19.10 2020**

**Fra: Kjell Bergstrøm, Ingvar Nordås, Håkon Kopperud Knutsen og Morten Paulsen**

**GIMLE IF MOT 100 ÅR**

**FORSLAG: Årsmøtet gir styret i Gimle IF i oppdrag å behandle og drøfte alle forslagene, og så legge fram sine bemerkninger på et medlemsmøte, senest innen utgangen av 2020.**

**BEGRUNNELSE/BAKGRUNN:** Et utvalg bestående av Kjell Bergstrøm, Ingvar Nordås, Håkon Kopperud Knutsen og Morten Paulsen har siden mai 2019 hatt fem møter der mandatet fra årsmøtet 2019 har vært tema. Mandatet lyder: «Det nedsettes et bredt utvalg som skal vurdere Gimle IFs framtid som idrettslag og driften av Venåshytta». «Utvalget bør avgi rapport til neste ordinære årsmøte». Forslaget ble framsatt av Kjell Bergstrøm, som også fikk i oppgave å skaffe medlemmer til utvalget.

**FORSLAG:**

1. **Det lages en tiltaksplan for årene 2020 til 2026**

Hovedpunkter

2020: Oppgraderinger vei og lysløype ca. 400.000 kr

2021: Venåshytta ca. 1.000.000 kr

Venåsrundene 65.000 kr

2022: Venåshytta 500.000 kr

Nærmiljøanlegg ca. 300.000 kr

2023: Venåshytta ca. 500.000 kr

Lysløyper/turstier ca. 20.000 kr

2024: 100-årsberetning i bokform ca 350.000 kr

2025: Lysløyper/turstier ca 20.000

2026: Jubileumsår Gimle IF 100 år! Ca. 50.000 kr

(se vedlegg – utfyllende plan)

**2.Oppgraderinger**

Det er vedtatt i styret å oppgradere veien og lysløypa, som også er starten på et nærmiljøanlegg for til sammen ca 410.000 kroner. Klubben har mottatt pengegaver fra Sparebank1stiftelsen (150.000), Berg sparebank (150.000), Sparebankstiftelsen DNB (60.000) og SpareBank1 Østfold Akershus (50.000) og anbudet er gitt til Grimsrud AS, som starter jobben i oktober 2020.

**3. Hytta renoveres**

I august 2019 ble det avdekket at hele sørveggen på hytta, med vinduer, trenger å byttes ut. Det ble oppdaget råte flere steder. Vi foreslår at fagfolk lager en tilstandsrapport på hele hytta, hva som må gjøres og hva dette vil koste. Det søkes så om midler fra ulike hold i hht **TILTAKSPLAN 2020-2026.**

**4. Nye grillplasser**

**Ny grillplass** med sittebenker i granitt er opparbeidet. Jobben utført av Lindhaugen AS.

**Gammel grillplass** under tak er oppgradert. Fredriksten Rotary har betalt regningen og Martin Glomsrød har stått for murerarbeidet.

**Bord og krakker** som står på åsen fornyes.

**Lavvoen** åpnes mer og gjøres mer attraktiv. Det lages en større døråpning, kanskje vinduer.

**5. Nytt nærmiljøanlegg anlegges**

1-kilometeren (den lille rundløypa på Venås) får nytt dekke. Langs løypa settes det ut fem solide trimapparater i moderne utforming.

(Se nærmere spesifisering i vedlegg)

**6.** **Nye skilt settes opp**

Det lages et Velkommen til Venås-skilt som settes opp ved innkjørselen til Venåshytta og et av samme slag i bunn av bakken opp til hytta. Her informerer vi litt om klubben, Venåsmarka, hytta og hva vi driver med.

(Se utfyllende vedlegg)

**I tillegg til tiltaksplan foreslår utvalget følgende:**

**7.** **Gimle-folder lages og distribueres**

Det lages en papirfolder med info om Gimle IFs arbeid og anlegg med tanke på å skaffe flere medlemmer til klubben. Folderen distribueres i postkassene til folk om bor på Gimle, Stenrød, Asakåsen og Næridsrød.

**8. Klubben gir gratis trenerkurs til ungdommen**

Gimle IF spanderer kurs på alle de yngre i klubben som vil trenerutdanne seg – vi tilbyr at de blir med på hele trenerstigen slik at de får en god utdanning, som forhåpentligvis kan brukes i Gimle igjen ved at trenerne prøver å rekruttere kommende o-løpere til klubben. Et trenerkurs er bra på CV-en.

**9. Kurs i kart og kompass arrangeres**

Klubben tar initiativ til et kurs i kart og kompass for hele familien som skal ut på tur-orienteringsturer. (se utfyllende kommentar)

1. **Det holdes medlemsmøter**

Gimle IF gjenopptar å holde medlemsmøter for sine medlemmer. Det inviteres til medlemsmøter, også med tema. Det kan hentes inn foredragsholdere og disse kan gjerne være åpne møter, ikke bare for medlemmer.

1. **Bok Gimle IF 100 år lages**

Det lages en jubileumsbok Gimle IF 100 år, som utgis i 2026.

Oppdraget settes bort til en egnet forfatter.

(se utdypende kommentar)

Halden august 2020

Kjell Bergstrøm Ingvar Nordås

Håkon Kopperud Knutsen Morten Paulsen